**ΕΔ για Διαπραγμάτευση κατόπιν άγονου συνοπτικού διαγωνισμού (εκπόνηση μελέτης)**

Αρχή φόρμας

Ημ/νία υποβολής ***15/10/2021***

**Ερώτηση :**

Ο Δήμος μας διενέργησε συνοπτικό διαγωνισμό για εκπόνηση μελέτης την 24η Ιουνίου 2021, κατόπιν θετικής γνώμης από το ΤΣΔΕΠΑ της συνεδρίασης την 14/4/2021. Στον διαγωνισμό δεν κατατέθηκε καμία προσφορά. Συντάχθηκε πρακτικό από την επιτροπή διαγωνισμού με το οποίο ο διαγωνισμός κηρύχθηκε άγονος και το πρακτικό αυτό εγκρίθηκε από την Οικονομική Επιτροπή του Δήμου μας στην συνεδρίαση την 20 Ιουλίου 2021.

**Ερώτημα:**

**Μπορεί την διαδικασία διαπραγμάτευσης** να την διενεργήσει η επιτροπή διαγωνισμού που διενέργησε τον συνοπτικό διαγωνισμό **ή πρέπει να οριστεί νέα επιτροπή διαγωνισμού από την Οικονομική Επιτροπή?**

**Απάντηση :**

Το άρθρο 32Α ν. 4412/2016 «Ρύθμιση ζητημάτων προσφυγής σε διαδικασία με διαπραγμάτευση χωρίς προηγούμενη δημοσίευση» τροποποιείται με το Άρθρο 2 Ν. 4782/2021. Η προϊσχύουσα ρύθμιση του α’ εδαφίου προέβλεπε ότι στις ορισθείσες σε αυτό περιπτώσεις α-γ, η διαδικασία ανάθεσης εξαιρείται, μεταξύ άλλων, από την υποχρεωτική εφαρμογή των παρ. 8 και 9 του άρθρου 221 για τη συγκρότηση και λειτουργία των συλλογικών οργάνων διενέργειας διαγωνιστικών διαδικασιών των δημοσίων συμβάσεων έργων, μελετών.

Με άλλα λόγια, με βάση την προϊσχύουσα διάταξη το γνωμοδοτικό όργανο στις εν λόγω διαδικασίες δεν συγκροτείται υποχρεωτικά με κλήρωση από το Μητρώο Μελών Επιτροπών Διαδικασιών Σύναψης Δημοσίων Συμβάσεων Έργων, Μελετών, Τεχνικών και Λοιπών Συναφών Επιστημονικών Υπηρεσιών (Μη.Μ.Ε.Δ.) που τηρείται στη Γ.Γ. Υποδομών, ούτε ισχύουν οι λοιπές προβλέψεις για τον αριθμό των μελών κλπ.

Με την τροποποίηση του άρθρου 221 ν. 4412/2016 με το Άρ. 2 Ν. 4782/2021 η εν λόγω εξαίρεση του άρθρου 221 παρ. 8 και 9 απαλείφεται, σε αντιστοιχία με την τροποποίηση του άρθρου 221 και κατά συνέπεια **πλέον** το γνωμοδοτικό όργανο στις εν λόγω διαδικασίες συγκροτείται υποχρεωτικά με βάση τις διατάξεις του Άρ. 221 (Γνώμη Α-45 ΕΑΑΔΗΣΥ).

Σύμφωνα με τα δύο τελευταία εδάφια της παρ. 2 του άρθρου 32Α ν. 4412/2016: «Η διαδικασία της διαπραγμάτευσης γίνεται από γνωμοδοτικό όργανο, το οποίο συγκροτείται από την αναθέτουσα αρχή σύμφωνα με όσα ορίζονται στο άρθρο 221, περί οργάνων διενέργειας ανάθεσης και εκτέλεσης δημόσιων συμβάσεων, και εισηγείται προς το αποφαινόμενο όργανο για κάθε θέμα που ανακύπτει κατά την ανάθεση της σύμβασης. Ειδικά στην περίπτωση που συντρέχουν οι περιστάσεις της περ. β` της παρ. 1 ως γνωμοδοτικό όργανο μπορεί να ορίζεται και η αρμόδια υπηρεσία της αναθέτουσας αρχής».

**Συνεπώς πλέον τα γνωμοδοτικά όργανα που συγκροτούνται  
από την AA και διενεργούν την διαδικασία της διαπραγμάτευσης (Άρ. 32Α) αφενός διέπονται από το καθεστώς** του άρθρου 221 ν. 4412/2016, αφετέρου **εισηγούνται προς το αποφαινόμενο όργανο για κάθε θέμα που ανακύπτει  
κατά την ανάθεση της σύμβασης. Σημειωτέον ότι η Απόφαση ορισμού των μελών της** επιτροπή διαγωνισμού **για την διαδικασία διαπραγμάτευσης δεν λαμβάνει υπόψιν την προηγούμενη Απόφαση (ΕΔ** συνοπτικού διαγωνισμού) χωρίς αυτό να σημαίνει ότι μπορεί να απαρτίζεται και από τα ίδια μέλη , εφόσον αυτά πληρούν τις περιοριστικές διατάξεις του Άρ. 221

Τέλος φόρμας